Anthony Poola

Anthony Poola (; Poluru, Prakasam, Andhra Pradesh, 1961eko azaroaren 15a) indiar elizgizon katolikoa da. 2008tik 2020ra Kurnoolgo apezpikua izan zen eta 2020tik aurrera Hydeabadeko artzapezpikua da. 2022ko abuztuaren 27an, Frantzisko aita santuak kardinal izendatu zuen. Kardinal bihurtu den lehen dalita eta lehen telugua da.

 Bizitza 

Apaiz gisa, honako kargu hauek bete zituen: Santa Maria katedraleko bikarioa (1992tik 1993ra), Amagampalliko bikarioa (1993tik 1994ra), Tekurpeteko parrokoa (1994tik 1995era), Badvelgo parrokoa (1995etik 2000ra), Veerapalliko parrokoa (2000tik 2001era). Osasun-arloan masterra egin zuen eta teologia ikastaroak egin zituen Chicagoko Loyola unibertsitatean. Chicagoko artxidiozesiko Santa Genoveva elizan ere aritu zen.

Cuddapahko elizbarrutira itzuli zenean, Haur eta Zaharren Kristau Fundazioko zuzendaria izan zen 2004tik 2008ra. Elizbarrutiko aholkularia, Hezkuntza idazkaria, elizbarrutiko eskoletako administratzaileordea eta Babes Programaren koordinatzailea ere izan zen.

2008ko otsailaren 8an, Benedikto XVI.a aita santuak Kurnoolgo apezpiku izendatu zuen. Urte bereko apirilaren 19an apezpiku-ordenazioa jaso zuen Marampudi Joji artzapezpikuaren eskutik.

2020ko azaroaren 19an, Frantzisko aita santuak Hyderabadeko artzapezpiku metropolitar izendatu zuen. 2021eko urtarrilaren 3an hartu zuen kargua.

2022ko abuztuaren 27an, Frantzisko aita santuak kardinal apaiz izendatu zuen Santi Protomartiri a Via Aurelia Antica tituluarekin. 

2025eko konklabean parte hartu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Indiako artzapezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:Indiako kardinalak
Kategoria:Frantzisko aita santuak sortutako kardinalak
Kategoria:Dalitak
Kategoria:XX. mendeko indiarrak
Kategoria:XXI. mendeko indiarrak